Mjøndalen har kjøpt Molde-spiss
Det gleder sportssjef Kenneth Karlsen i Mjøndalen. Brustad kommer fra Molde, men har det siste halve året vært på utlån til skotske Hamilton. – Det er utrolig moro. Det er en spiller som kan gjøre veldig mye artig på stadion. Han har gjennombruddskraft og fart. Det er en spiller som har prestert på høyt nivå, både i Eliteserien og i skotsk Premier League. Det er kanskje første gang vi henter en sånn type spiller. Det er noe nytt for Mjøndalen som klubb, sier sportssjef Kenneth Karlsen til VG. Redaksjonelt samarbeid– Det signaliserer hvordan vi tenker. Vi har ambisjoner. Vi ønsker å kunne konkurrere i Eliteserien med et lag og en klubb som er god nok. Fredrik Brustad er et ledd i det. Han har ekstreme ferdigheter, og det liker vi. Brustad har scoret noen flotte mål i Eliteserien tidligere – se her:Brustad har tidligere spilt for både Stabæk og svenske AIK. I 2017 scoret angriperen åtte mål for Molde i Eliteserien, men forrige sesong var tyngre. Det endte med bare én nettkjenning i Norge, før han ble lånt ut til skotske Hamilton på sommeren. Nå håper Brustad å få gang på karrieren igjen i Mjøndalen.Sportssjef Karlsen bekreftet overfor VG fredag formiddag at klubben også ønsker seg Kristiansund-spiller Stian Semb Aasmundsen. Mjøndalen har lagt inn to bud på midtbanemannen, men begge har blitt avslått. Aktiviteten på overgangsmarkedet er ikke tilfeldig. Bruntrøyene har store ambisjoner foran den kommende sesongen og større økonomiske muskler enn forrige gang de var oppe, i 2015. Se mer statistikk for Eliteserien på VG Live.
Mjøndalen har hentet Fredrik Brustad fra Molde. Spissen har signert en treårskontrakt med den nyopprykkede klubben.